stanford-oval/wikipedia huggingface dataset:
Liegnitzin taistelu
Tausta

Eurooppalaiset saivat tietää mongoleista komentaja Sübedein johtaessa sotaretkeä Venäjälle. Kiovan Rus tuhoutui mongolien käsissä vuonna 1240. Vuonna 1241 mongolit ottivat hyökkäyksensä kohteeksi Unkarin, jonka kuningas Bela IV oli antanut turvapaikan mongolien tieltä paenneille kumaaneille. Mongolivaltakunnalla oli tehokas vakoilijaverkosto ja he olivat todennäköisesti perillä Euroopan hajaannuksesta, jonka aiheutti keisari Fredrik II:n ja paavin välinen selkkaus. Kuitenkin tästä selkkauksesta huolimatta Euroopan hallitsijat olivat osanneet odottaa mongolien hyökkäystä ja olivat varautuneet siihen. Bela IV, Böömin kuningas Venceslaus I, Sleesian Henrik II Hurskas ja kolme muuta Puolassa sen hajoamisen jälkeen valtaan noussutta ruhtinasta sekä joukko vähäisempiä vaikuttajia olivat muodostaneet keskenään mongolien vastaisen liittokunnan.
Puolalaisista ruhtinaista merkittävin Henrik II johti liittouman noin 20 000:n miehen armeijaa, johon kuului puolalaisruhtinaiden pakkovärvättyjä, temppeliherroja, johanniittoja, Saksalaisen ritarikunnan varustama huomattava joukko ja joitakin vapaaehtoisia, kuten Sleesian baijerilaisia kullankaivajia. Koottu armeija kokoontui Liegnitzin eli nykyiseen Legnicaan Puolassa odottamaan vahvistuksia Venceslausilta. Sübedei johti 150 000:n mongolin armeijaa, jonka pääasiallinen kohde oli kuitenkin Unkari. Armeijan pääjoukko eteni Unkariin, ja Puolaan lähetettiin 30 000;n sotilaan joukko kahdessa osastossa johtajinaan Baidar ja Kadan.
Taistelu

Baidar tuhosi Krakovan varuskunnan, eteni tämän jälkeen kohti Breslauta ja yhdistyi Kadanin johtaman osaston kanssa. Mongolien saapuessa Liegnitziin Venceslaus oli vain päivämatkan päässä, jolloin Sleesian Henrik II:n joukkojen määrä olisi noussut noin viiteen tuhanteen. Henrik ei kuitenkaan ollut tästä tietoinen ja päätti ryhtyä taisteluun ennen vahvistusten saapumista. Henrik jakoi armeijansa ilmeisesti neljään osastoon, joista ensimmäisessä olivat baijerilaiset kullankaivajat ja muut talonpojat, toisessa Suur-Puolan joukot, kolmannessa Oppelnin ja Saksalaisen ritarikunnan joukot ja neljännessä Henrikin omat sleesialaiset joukot ja palkkasoturit.
Kuvaukset itse taistelusta 9. huhtikuuta 1241 ovat sekavia. Mongolit tekivät ilmeisesti yllätyshyökkäyksen vetäen vastustajansa väijytykseen. Mongolien suosima taktiikka oli teeskennellä pakoa, jota seuraava vihollinen piiritettiin. Henrik lähettikin mongolien perään ratsuväkensä luulleen ilmeisesti vastassaan olevan suhteellisen pienen armeijan. Tällöin esiin tulivat kuitenkin mongolien sivustat, jotka eristivät ratsuväen Henrikin muista joukoista. Taistelukuvausten mukaan mongolit käyttivät vihollistensa hämäämiseen myös savua, joka saattaa viitata mongoleille tutun ruudin käyttöön. Suurin osa mongolien vastaisen liittouman armeijasta sai surmansa.
Surmansa sai myös Henrik II Hurskas ja Määrin Bolesław Dypoldowic. Kuolleet laskeakseen mongolit leikkasivat ruumiilta korvat ja Liegnitzin taistelun jälkeen heidän sanotaan vieneen mukanaan yhdeksän säkillistä irtokorvia.
Seuraukset

Mongolien hyökkäys Puolaan oli onnistunut harhautusliike, joka veti liittouman huomion mongolien pääasiallisesta kohteesta Unkarista. Käytyään joitakin kahakoita Wenceslasin joukkojen kanssa mongolit siirtyivät Määrin kautta Unkariin, jossa he yhdistyivät pääjoukon kanssa.
Unkarissa Sübedein johtamat mongolit murskasivat unkarilaiset 11. huhtikuuta 1241 Muhin taistelussa. Euroopassa pelättiin jo pahinta, mutta voittojensa jälkeen mongolit lähtivät monien ihmetykseksi takaisin Mongoliaan. Ögödei-kaani oli kuollut samana vuonna, ja Karakorumissa käytiin vallanperimystaistelua. Myös muut syyt kuten edessä oleva vuoristoinen maasto ja runsaat tasangon pehmittäneet sateet vaikuttivat mongolien vetäytymiseen. He olivat kärsineet tappioita kahdessa taistelussa, valtavalle hevosjoukolle oli vaikea saada rehua ja he kokivat jo rankaisseensa Unkarin kuningasta riittävästi. Heillä oli kuitenkin ollut suunnitelmia Italian ja Saksan ruhtinaskuntien varalle. Mongolit eivät luopuneet Etelä-Venäjän alueen hallinnasta Kultaisen ordan avulla, mutta he eivät enää myöhemmin edenneet pidemmälle Länsi-Eurooppaan vaan keskittyivät valloittamaan Kiinaa ja Lähi-itää. Sittemmin mongoleja ei nähtykään Euroopassa enää pelkkänä uhkana, vaan myös esimerkiksi mahdollisina liittolaisina muslimeja vastaan.
Liegnitzin taistelu Matthäus Merianin maalauksessa vuodelta 1630.
Mongolit kantavat keihäänkärjessä Sleesian Henrik II Hurskaan irtileikattua päätä Liegnitzin kaupungin muurien edessä, Hedwig Codex, n. vuodelta 1353
Shocking Blue (albumi)

| Shocking Blue Shocking Blue |
| --- | --- | --- |

Studioalbumin tiedot
 Äänitetty : 1967
 Julkaistu: 27. marraskuuta 1967
 Tyylilaji: rock, psykedeelinen rock, pop rock
 Kesto: 35.43
 Levy-yhtiö: Polydor
Shocking Bluen muut julkaisut
|   | Shocking Blue 1967 | At Home 1969 |
Shocking Blue  on alankomaalaisen rockyhtyeen Shocking Bluen vuonna 1967 julkaistu esikoisalbumi.
Kappaleet

Kaikki kappaleet kirjoittanut Robbie van Leeuwen, ellei toisin mainita.
Kappaleet > A-puoli

Love Is In The Air – 2.37
Ooh Wee There's Music In Me – 2.35
What You Gonna Do – 2.18
Little Maggie – 2.49
Jail My Second Home – 2.25
What’s Wrong Bertha – 7.24
Kappaleet > B-puoli

Rockin’ Pneumonia And The Boogie Woogie Flu – 2.00
That’s Allright – 2.25 (säv. Arthur Crudup)
Crazy Drunken Man Dreams – 2.53
Beggarman – 2.33
Hold Me, Hug Me, Rock Me – 2.01 (säv. Gene Vincent)
Where My Baby’s Gone – 5.03
Kappaleet > Uusintapainoksen bonuskappaleet

Whisky Don't Wash My Brains – 1.00
League of Angels – 2.08
Kokoonpano

Fred de Wilde – laulu
Robbie van Leeuwen – kitara, laulu
Klaasje van der Wal – basso
Cornelius van der Beek – rummut
Soittaja (albumi)

| Soittaja Fredi |
| --- | --- | --- |

Studioalbumin tiedot
 Julkaistu: 2007
 Formaatti: CD-levy
 Tuottaja(t): Esa Nieminen
 Tyylilaji: iskelmä
 Levy-yhtiö: Bonnier Amigo
Fredin muut julkaisut
| Muuttuvat laulut 2005 | Soittaja 2007 | Tähtisarja – 30 suosikkia 2011 |
Soittaja on Matti Siitosen eli Fredin viidestoista albumi, joka julkaistiin syksyllä 2007. Paikallisradioiden musiikkitoimittajista koostuva raati valitsi sen kuukauden levyksi. He luonnehtivat sitä tyylikkääksi paluuksi artistien eturiviin 12 vuoden omien kappaleiden levytystauon jälkeen (Fredin edellinen omaa tuotantoa sisältänyt albumi oli vuoden 1995 Tuuli kuvia kuljettaa). Soittaja jäi vuonna 2021 kuolleen Fredin viimeiseksi albumiksi.
Kappaleet

Soittaja – 3.59 (säv. ja san. Matti Siitonen, sov. Esa Nieminen)
Isotkin mehet itkevät – 4.06 (säv. Esa Nieminen, san. Sinikka Svärd, sov. Esa Nieminen)
Silloin sua kaipaan – 3.59 (The Moment, säv. Urban Robertsson, san. Jari Salonen, sov. Esa Nieminen)
Muukalaiset yössä – 3.03 (Strangers In The Night, säv. Bert Kaempfert, san. Tuula Valkama, sov. Esa Nieminen)
Vaihtolähtöinen nainen – 3.59 (säv. ja san. Matti Siitonen, sov. Esa Nieminen)
Luonnon lapsi – 3.28 (Nature Boy, säv. Eden Abba, san. Kullervo, sov. Esa Nieminen)
Niin helppoa se on – 3.45 (säv. Esa Nieminen, san. Rauli Nordberg, sov. Esa Nieminen)
Kaunis maailma – 4.28 (säv. ja san. Matti Siitonen, sov. Esa Nieminen)
Päivän jälkeen – 3.24 (säv. ja san. Jukka Vuolle, sov. Esa Nieminen, Jukka Vuolle)
Tänään, nyt ja aina – 3.47 (säv. Esa Nieminen, san. Jouni Hakanpää, sov. Esa Nieminen)
Sininen yö – 3.57 (säv. ja san. Matti Siitonen, sov. Esa Nieminen)
Niin kauan – 3.37 (säv. Matti Siitonen, san. Vexi Salmi, sov. Esa Nieminen)
Silvio Pellico

Silvio Pellico.
Silvio Pellico (1789-1854) oli italialainen kirjailija, joka kirjoitti kirjan Vankeuteni ajastaan vankina Špilberkin linnassa, jonne hän joutui koska toimitti vapaamielistä lehteä Il Conciliatore.
Teokset

Vankeuteni (Le mie prigioni 1833). Suom. Hjalmar F. Palmén. Edlund, 1884.
Francesca da Rimini (1818).
Kuuromykkä poika. Tekijä: Silvio Pellico. Kuuluu teokseen: Lapsi maailmankirjallisuudessa. Toimittanut Ilmari Havu. Kirjokansi, 1946.
Aiheesta muualla

Vapaasti ladattavia Silvio Pellicon e-kirjoja Project Gutenbergiltä ja Projekti Lönnrotilta.
Soitinrakentajat AmF

| Soitinrakentajat AmF |
| --- | --- |
Yritysmuoto:  osakeyhtiö
Perustettu:  1985, 2007 (osakeyhtiöksi)
Perustaja:  useita, mm. Jyrki Pölkki
Lakkautettu:  2015 (konkurssi)
Kotipaikka:  Tuikkalantie 2, 79100 Leppävirta
Toimiala:  soitinrakennus
Tuotteet:  koti- ja konserttikanteleet
Huomioitavaa:  Soitinrakentajat AmF oli usean, omalla toiminimellään toimineen soitinrakentajan yhteenliittymä. 
Infobox OKNimi-testi OK: 
Soitinrakentajat AmF tunnetaan muun muassa suomalaisten 5–40 -kielisten kanteleiden valmistajana. Vierailuhetkellä soitinverstasta oltiin kunnostamassa.
Soitinrakentajat AmF oli Pohjois-Savon Leppävirralla vuosina 1985–2015 toiminut suomalainen soitinrakentajayritys. Tämä usean soitinrakentajan yhteisö tunnettiin muun muassa suomalaisten 5–40 -kielisten kanteleiden valmistajana. Soitinrakentajat valmistivat uusia ja huoltivat vanhoja kanteleita, mutta myös muita soittimia, kuten jouhikkoja, kitaroita ja rumpuja.
Osakeyhtiömuotoon yhteisö muuttui vuonna 2007. Osakemuotoisen yritystoiminnan hiipumisen seurauksena yhtiö päätti hakeutua konkurssiin elokuussa 2015. Soitinrakentajista ainakin kaksi päätti jatkaa soitinrakennusta ja soittimien huoltoa erillisinä ammatinharjoittajina tämän jälkeenkin.
Työpöydällä kanteleentekijän omaan käyttöön valmistama 19-kielinen kannel.
Kuvassa Jyrki Pölkki asentaa puolisävelaskeleenvaihtajaa 6-kieliseen kanteleeseen.
Soitinrakentajat AmF:n valmistumassa olevia 5- tai 6- kielisiä kanteleita.
Aiheesta muualla

H. Penttinen, J. Pölkki, V. Välimäki, M. Karjalainen ja C. Erkut: Äänekkäämmän kanteleen suunnittelu ja analyysi (pdf) akustinenseura.fi.
Lohi 34

Lohi 34 on Hans Groopin suunnittelema matkapurjehdukseen soveltuva vene, jonka pituus on 10,40 m, leveys 3,15 m ja syväys 1,5 m. Veneessä on salongin lisäksi etukajuutta ja takakajuutta, jonka sisäänkäynti on istuinkaukalosta. Makuusijoija veneessä on kuusi. Osaan veneistä on asennettu jo tehtaalla pieni tuulilasi.
Vene on seuraaja aiemmalle Joe34 (Joemarin 34) -veneelle. Merkittävimmät erot aiempaan versioon ovat madallettu istuinkaukalo, yhtenäiset pitkittäisjäykistäjät rungossa sekä takakajuutan sisäänkäynti istuinkaukalosta erillisen takakannella olevan sisäänkäynnin sijaan.
Lohi 34 muistuttaa olemukseltaan paljon Targa 101:tä, mutta on sitä jonkin verran tilavampi.
Sinipensasnärhi

| Sinipensasnärhi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Pensasnärhet Aphelocoma
Laji::  unicolor
Kaksiosainen nimi
 Aphelocoma unicolor  (Du Bus de Gisignies, 1847) 
Katso myös
   Sinipensasnärhi Wikispeciesissä   Sinipensasnärhi Commonsissa 
Infobox OKNimi-testi OKIUCN-testi OK: 
Sinipensasnärhi (Aphelocoma unicolor) on varisten heimoon kuuluva varpuslintu.
Levinneisyys

Sinipensasnärhiä elää Väli-Amerikassa. Lajia tavataan El Salvadorissa, Guatemalassa, Hondurasissa, Meksikossa ja Nicaraguassa. Lajin kokonaiskannaksi arvioidaan 50 000–500 000 yksilöä ja se on luokiteltu elinvoimaiseksi lajiksi.
Livádia (Tílos)

| Livádia Λιβάδια |
| --- | --- |
 Livádian kylä ja satama.
 Livádia
 Koordinaatit: 36°24′56″N, 27°23′5″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Ródos
Kunta:  Tílos
Hallinto:  
 – Asutustyyppi:  kylä
 – Kallikrates-koodi:  6904000201
Väkiluku (2011):  484
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Livádia (kreik. Λιβάδια) on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä-Egean saarten alueeseen. Kylän väkiluku on 484 (vuonna 2011).
Livádian kirkko.
Livádia on Tíloksen pääsatama. Se sijaitsee luonnonsatamalahden pohjukassa saaren itärannikolla. Sieltä on matkaa saaren pääkylään Megálo Chorióon noin kuusi kilometriä. Kylän lähellä on ranta, joka on yksi saaren suosituimmista.
Livádian kyläyhdyskuntaan (Τοπική Κοινότητα Λιβαδίων, Topikí Koinótita Livadíon) kuuluu Livádian kylän lisäksi asumaton Antítiloksen saari.
Aiheesta muualla

Kuvia tai muita tiedostoja aiheesta Livádia Wikimedia Commonsissa
Livádia (Réthymno)

| Livádia Λιβάδια |
| --- | --- |
 Livádian kirkko.
 Livádia
 Koordinaatit: 35°18′25″N, 24°48′26″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Réthymno
Kunta:  Mylopótamos
Hallinto:  
 – Asutustyyppi:  kylä
 – Kallikrates-koodi:  7305031501
Korkeus:  600 m
Väkiluku (2011):  1 481
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Livádia (kreik. Λιβάδια) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Aiemmin kylä kuului Kouloúkonaksen kuntaan ja vuodesta 2011 lähtien Mylopótamoksen kunnan Kouloúkonaksen kunnallisyksikköön. Kylän väkiluku on 1 481 (vuonna 2011).
Livádian kylä sijaitsee Ída- eli Psiloreítis-vuoren pohjoisrinteessä Kreetan pohjoisissa keskiosissa linnuntietä noin 30 kilometriä itään Réthymnosta ja saman verran länteen Iraklionista. Se on rakennettu noin 600 metrin korkeuteen merenpinnasta laskettuna. Kylän pääkirkko on omistettu Vapahtajan kirkastumiselle (Metamórfosi tou Sotíros).
Livádia muodostaa myös laajemman kyläyhdyskunnan (Τοπική Κοινότητα Λιβαδίων, Topikí Koinótita Livadíon), johon kuuluvat varsinaisen Livádian kylän lisäksi kylät Krána ja Marinianá. Koko yhdyskunnan väkiluku on 1 739.
Aiheesta muualla

Kuvia tai muita tiedostoja aiheesta Livádia Wikimedia Commonsissa
Skalica (piiri)

Skalican piiri (slovakiksi okres Skalica) on Slovakian piiri Trnavan alueella. Vuonna 2020 sen väkiluku oli 46 965.
Skalican piirillä on Slovakian sisällä yhteistä rajaa Senican ja Myjavan piirien kanssa.
Vuoden 2011 lopussa Skalican piirin väestöstä 94,2 prosenttia oli slovakkeja ja 1,9 prosenttia tšekkejä, määriläisiä ja sleesialaisia. Alle 14-vuotiaiden osuus väestöstä oli vuoden 2011 lopussa 14,5 prosenttia, 15–64-vuotiaiden 72,8 prosenttia, yli 65-vuotiaiden 12,6 prosenttia ja väestön keski-ikä oli 39,3 vuotta.
Kunnat

Skalican piirin 21 kuntaa. Ne kunnat, jotka ovat myös kaupunkeja ovat luettelossa lihavoituja.
| 0 | 1 | 2 |
| --- | --- | --- |
|  Brodské  Dubovce  Chropov  Gbely  Holíč  Kátov  Kopčany  |  Koválovec  Letničie  Lopašov  Mokrý Háj  Oreské  Petrova Ves  Popudinské Močidľany  |  Prietržka  Radimov  Radošovce  Skalica  Trnovec  Unín  Vrádište  |
Lastulevy

Pinnoitettua lastulevyä.
Lastulevy on puisista tai puumaisista lastuista valmistettua levyä, jossa lastut on liitetty toisiinsa liiman (tai muun sideaineen), paineen, ajan ja lämmön avulla. Se on erittäin tiheää, painavaa ja tasaista materiaalia. Sitä käytetään halvempana ja vähemmän kestävänä umpipuun tai vanerin korvikkeena rakentamisessa ja huonekaluteollisuudessa. Lastulevy kestää huonosti vettä, ja kosteus saa sen turpoamaan.
Lastulevyn valmistus alkaa puuosien kuivaamisesta, jonka jälkeen ne lajitellaan koon mukaan. Lastut liitetään toisiinsa lämmössä kovettuvalla liimalla. Lastujen ja liiman sekoitus sirotellaan kerroksittain levyaihioiksi ja puristetaan yhtenäiseksi levyksi kuumapuristimella. Tämän jälkeen levyt jäähdytetään ja reunat sahataan. Lopuksi levyt paloitellaan myyntikokoon, hiotaan ja lajitellaan.
Lastulevyn valmistus alkoi Suomessa vuonna 1956.
Aiheesta muualla

Wikimedia Commonsissa on kuvia tai muita tiedostoja aiheesta .
Levyteollisuus Metsäteollisuuden tietopalvelussa (Arkistoitu – Internet Archive)
Puuinfo: Lastulevy
Smile.dk

Smile.dk
Smile.dk on ruotsalainen eurodanceduo. Se on tunnettu hiteistään Butterfly, Boys, Golden sky ja Petite love, jotka ovat esiintyneet myös pelissä Dance Dance Revolution.
Jäsenet

Veronica Larsson
Cecilia Reiskog
Hanna Stockzell
Malin Kernby
Nina Boguist
Kaikki jäsenet ovat ruotsalaisia.
Samanlaisia artisteja

Aqua
Bambee
Toy-Box
Me & My
Diskografia > Singlet

Butterfly
Boys
Mr. Wonderful
Coconut
Doo be di boy
Dancing all alone
Kissy kissy
Domo domo domo
Doki doki
Golden sky
Dragonfly
Moshi Moshi
Diskografia > Albumit

Smile (1998)
Future girls (2000)
Smile paradise (2001)
Golden sky (2002)
Party around the world (2008)
Forever (2017)
Aiheesta muualla

Smile.dk:n virallinen sivusto (Arkistoitu – Internet Archive)
Smile.dk myspace sivustolla
Soitinrakentaja

Kielisoitinrakentaja työssään.
Soitinrakentaja on käsityöläinen, joka rakentaa soittimia. Usein soitinrakentajat ovat erikoistuneet yksittäisen soittimen rakentamiseen, kuten kitaran- tai kontrabassonrakentaja.
Soitinrakentajia

Kielisoitinrakentaja
Kontrabassonrakentaja
Viulunrakentaja
Kosketinsoitinrakentaja
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Soitinrakentajien Kilta
SpaceX CRS-4

SpaceX CRS-4 (myös SpX-4) oli SpaceX:n rahtilento Kansainväliselle avaruusasemalle. Se oli Dragon-kapselin neljäs lento asemalle ja kuului NASAn Commercial Orbital Transportation Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 21. syyskuuta 2014. Lento päättyi onnistuneesti 25. lokakuuta 2014 Dragonin laskeuduttua mereen.
CRS-4 -lennon Dragon-kapseli laskeutumassa mereen laskuvarjojen varassa 25. lokakuuta 2014.
Aiheesta muualla

Kuvia tai muita tiedostoja aiheesta SpaceX CRS-4 Wikimedia Commonsissa
NASA Commercial Resupply Launch hub
Launch & Mission page.[vanhentunut linkki]
SpaceX:n Dragon- ja Dragon 2 -lennot()
| --- | --- |
Testilennot:   Dragon test flight  COTS-1  COTS-2  Pad Abort Test  Demo-1  In-Flight Abort Test  Demo-2 
ISS-logistiikka:   CRS-1  CRS-2  CRS-3  CRS-4  CRS-5  CRS-6  CRS-7†  CRS-8  CRS-9  CRS-10  CRS-11  CRS-12  CRS-13  CRS-14  CRS-15  CRS-16  CRS-17  CRS-18  CRS-19  CRS-20  CRS-21  CRS-22  CRS-23  CRS-24  CRS-25  CRS-26  CRS-27  CRS-28  CRS-29  CRS-30  CRS-31 
Miehitetyt lennot:   Demo-2  Crew-1  Crew-2  Inspiration4  Crew-3  Axiom-1  Crew-4  Crew-5  Crew-6  Axiom-2  Crew-7  Axiom-3  Crew-8  Polaris Dawn  Crew-9  Fram2 
Katso myös:   Falcon 9  Falcon 9:n laukaisut  COTS  CRS  Dragon  Dragon 2  Commercial Crew Development  Commercial Crew Program 
Kesken olevat lennot on lihavoitu • kursivoituja lentoja ei ole lennetty • †-merkki tarkoittaa epäonnistunutta laukaisua
Linda Eerikäinen (toimittaja)

Linda Eerikäinen o.s. Nikula, 1919–1936 Pajanen (5. helmikuuta 1894 Valkeala – 8. toukokuuta 1993 Helsinki) oli suomalainen toimittaja ja muotivaikuttaja.
Eerikäisen vanhemmat olivat kelloseppä Daniel Nikula ja Anna Sofia Laurila. Hänen puolisonsa 1919–1936 oli Valter Pajanen ja 1940–1943 Arvo Eerikäinen. Eerikäinen tuli ylioppilaaksi 1914 ja suoritti opettajan tutkinnon 1917. Hän toimi opettajana useissa eri oppilaitoksissa 1916–1921 ja oli Oma Koti -lehden vakituinen avustaja 1932–1934 ja Ida Pekarin perustaman Hopeapeilin muotitoimittaja 1937–1946 ja toimitussihteeri 1939–1940. Omin Käsin -lehden päätoimittaja Eerikäinen oli 1941–1943, Muotikuvan päätoimittaja 1944–1951 ja Sorja, naisten muotikuva -lehden päätoimittaja 1952–1954. Kiinnostuksen muotiin Eerikäinen sai jo nuorena, kun hän toimi kotiopettajana Pekka Halosen perheessä, varsinkin taiteilijan puolison Maija Halosen seuratessa ranskalaisen muodin kehitystä.
Aiheesta muualla

Linda Eerikäinen Biografiasampo.
Lastukuusi

Lastukuusi on puunkappaleesta vuoltu perinteinen leikkikuusi. Kuusi vuollaan jättämällä lastut tyvestään kiinni kapeaan puupalikkaan, jolloin kuuselle muodostuvat oksat. Yleensä kuusen tyveen kiinnitetään leveämpi puunkappale pitämään kuusta pystyssä, mutta kuusen voi vuolla myös yhdestä puusta, jolloin samasta puunkappaleesta muodostetaan kuuselle myös juuret.
Lastukuusi
Aiheesta muualla

https://www.finna.fi/Record/musketti.M012:KF2001:
Loaded (videopeli)

| Loaded |
| --- | --- |
Kehittäjä:  Gremlin Interactive
Julkaisija:  Interplay Entertainment
Säveltäjä:  Patrick Phelan
Julkaistu:  1996
Lajityyppi:  shoot ’em up
Pelimuoto:  moninpeli ja yksinpeli
Ikäluokitus:  PEGI: 12
Alusta:  PlayStation, Sega Saturn
Jakelumuoto:  CD-levy ja CD-ROM
Lisää peliartikkeleitaVideopelien teemasivulla
Loaded (Japanissa Blood Factory) on Gremlin Interactiven kehittämä ja Interplayn vuonna 1996 julkaisema science fiction -teemainen ylhäältäpäin kuvattu shoot ’em up/run and gun -räiskintäpeli. Peli julkaistiin kummallekin aikansa valtakonsoleista, PlayStationille ja Sega Saturnille. Loaded sijoittuu Raulf-nimiselle vankilaplaneetalle, jossa pidetään vankeina galaksin vaarallisimpia rikollisia. Pelin ideana on "räiskiä" itsensä vihollisten läpi ja lopulta kukistaa universumin julmin superroisto F.U.B. (Fat ugly boy). Peli herätti ilmestyessään huomiota äärimmäisen väkivaltaisuutensa ja erittäin kieroutuneen mustan huumorinsa ansiosta. Suomessa peli kiellettiin alle 15-vuotiailta alkuperäisen julkaisun aikana, mutta PEGIn käyttöönoton myötä ikärajaksi tuli 12+. Muun muassa Saksassa peli joutui BPjM-merkinnän alle, eli sitä ei saanut käytännössä myydä muuten kuin ”tiskin alta”. Pelin hahmosuunnittelusta vastasivat sarjakuvatuotannostaan tunnetut Vertigo Comicsin Garth Ennis (Preacher, Punisher ym.) ja 2000AD:n Greg Staples. Loaded on saanut myös jatko-osan Re-Loaded (1997), joka ei kuitenkaan kerännyt yhtä suurta huomiota osakseen.
Hahmot

Peli sisältää viisitoista eri kenttää ja kuusi erilaista pelattavaa hahmoa. Jokaisella hahmolla on omat vahvuutensa ja heikkoutensa.
Mamma – Pelin isoin hahmo. Kova kestävyys mutta huonona puolena hitaus. Aseina mm. Plasma Gun ja Nipple Grenades.
Fwank – Raskaasti aseistautunut pelle. Nähtävissä muun muassa pelin kannessa. Vahvuutena kestävyys, heikkoutena hitaus. Aseet: Neuron Spheres sekä Homing Teddies.
Bounca – Smokkiin pukeutunut kaapin kokoinen henkivartija. Kohtuullisen kestävä ja nopea. Aseina ohjukset (Missile) sekä Frag Missile.
Vox – Pelin ainoa naishahmo. Nopea liikkeissään, mutta kestävyydeltään melko heikko. Aseina mm. Hail Flail ja Sonic Blast.
Butch – Hameeseen pukeutuva tappajatransvestiitti. Nopea ja suhteellisen kestävä. Aseina liekinheitin (Flame Thrower) sekä Explosive Ring.
Cap’n Hands – Puoliksi kyborgi, puoliksi kuollut merirosvo. Melko nopea ja kestävä. Aseina piilukkopyssyt (Flintlocks) sekä Vortex Bomb.
Peliä on mahdollista pelata myös kaksinpelinä.
Musiikki

Loadedin soundtrack sisältää musiikkia arvostetuilta konemusiikkisäveltäjiltä kuten Patrick ”Pat” Phelanilta ja Neil Bigginiltä. Pelin musiikit ovat enimmäkseen hidasta, mutta melko raskasta teknoa särötetyllä sähkökitaralla höystettynä. Pelin tunnusmusiikista vastaa Pop Will Eat Itself.
Aiheesta muualla

Loaded MobyGamesissa (englanniksi)